Tisztelt Nagymester, tisztelt Mesterek!

Ahogy arról már többször beszéltünk, és a Szövetség hivatalos oldalán is megtaláljátok, november 12-én ismét lesz Országos Technikai Szeminárium, amelyet a Központi Edzőteremben, a Fillér utcai iskolában tartok.

Mivel idén ez már a második ilyen esemény, ezért az Elnökség úgy döntött, hogy a magas danos tulloké legyen a főszerep. Ennek értelmében ezen a napon az Eui-Am-tól a Tong Il-ig bezárólag, részleteiben átnézünk minden formagyakorlatot.

Az a tapasztalatom, hogy a már évek óta tartó szeminárium sorozatnak köszönhetően, magabiztos tudásra tettetek szert a lépések, és a technikák tekintetében, így jobban bele tudunk menni azokba az apró részletekbe, ami a Taekwon-dot tudománnyá teszi, vagy a (harc)művészetek sorába emeli.

Fontos, hogy gyertek el, és vegyetek részt a Szemináriumon, mert klubvezető Mesterként a ti felelősségetek, hogy rajtatok keresztül tanítványaitok is az aktuális információk birtokába juthassanak.

Aki bármely oknál fogva nem tud a sorban állva részt venni az eseményen, annak lehetősége van a padról követni a Szemináriumot. Kérném, hogy felkészülten gyertek, a soron következő formagyakorlatok esetében legalább a lépéseket tudjátok!

Részletek:

Helye: 1022 Budapest, Fillér u. 70-76.

Ideje: 2022.11.12, 9-17h

Alsó övhatár: Fekete öv III. Dan fokozat

Díja: 6000 Ft

Menete:

9.00-10.00 Regisztráció

10.00-11.00 Köszöntő, formagyakorlat alapismeretek

11.00-13.30 Eui-Am-Choi-Yong

13.30-14.00 Ebédszünet

14.00-16.30 Yon-Gea-Tong-Il

16.30-17.00 Szemináriumi anyag összegzése.

Megjelenés tiszta, vasalt dobokban!

**FONTOS:** Mivel a kerület iskoláiban a kötelező hétvégi energia-takarékossági rendelkezések október 1.-től érvénybe léptek és Fillér Iskola Tornatermében sem lesz szombaton fűtés, ezért javasoljuk, hogy mindenképp hozzatok magatokkal melegítőt, aláöltöző pólót, edzőcípőt, váltás tornacipőt, ivóvizet!

**Várunk mindenkit szeretettel, addig is jó egészséget és még több Taekwon-dót kívánok!**

Köszönettel:

Poós Péter mester

Országos Technikai Főinstruktor, VII. Dan